***ОПИС И СПЕЦИФИКАЦИЈА ЈАВНЕ НАБАВКЕ***

Предмет набавке је услуга превоза ученика са територије општине Врњачка Бања, на релацијама и са бројем полазака датим у Табели - **Линије и поласци за ПРЕВОЗ УЧЕНИКА** За време Covid 19.

За предметну услугу по Одлуци о финансијској подршци породици са децом на територији општине Врњачка Бања – пречишћен текст (Сл. лист општине Врњачка Бања бр. 2/18 и 10/18) и **Линије и поласци за ПРЕВОЗ УЧЕНИКА** За време Covid 19 досртављеним од стране надлежног одсека, утврђено је да право на субвенционисани превоз у току наставне године имају:

- деца и њихови пратиоци ради похађања припремног предшколског програма на удаљености већој од два километра;

- ученици основних школа на удаљености већој од четири километара од седишта школе, а похађају основне школе на територији општине Врњачка Бања или на територији суседне општине уколико је школа коју похађа најближа месту пребивалишта ученика;

- редовни ученици средњих школа;

- деца која похађају предшколску установу са пратиоцем и ученици који похађају основне и средње школе на територији Општине Врњачка Бања на основу мишљења Интерресорне комисије;

- редовни ученици основних и средњих школа који путују због потреба додатног стицања знања и вештина и тренирања у спортским клубовима на територији Општине Врњачка Бања.

На основу горе наведене Одлуке и Закона о основама система образовања и васпитања („Сл.гласник РС“, бр. 88/17 и 27/18 – др. Закони и 2/2020) и Закона о основном образовању („Сл.гласник РС“, бр. 55/13 и 101/17, 10/2019 ) Општина Врњачка Бања субвеционише превоз ученицима припремног предшколског програма и ученицима који похађају основне школе на територији општине Врњачка Бања и ученицима које похађају средње школе у Врњачкој Бањи.

Превоз се мора ускладити са почетком и крајем наставе ученика, у преподневној и поподневној смени.

Деца из свих насеља морају бити у својoj матичној школи најкасније 15 минута пре почетка наставе сваког радног дана по школском календару и организовати повратак деце, најкасније у року од пола сата по завршеној настави свих разреда.

Цену превоза ученика исказати у односу на школски календар и задату релацији на месечном нивоу, и то без и са обрачунатим порезом на додату вредност. Фактуру испостављати једном месечно за дане у које је вршен превоз.

* цену морају бити укључени сви евентуални попусти које понуђач нуди, тако да иста представља коначан износ који ће наручилац платити.

Услугу превоза ученика на територији општине Врњачка Бања, може да обавља превозник који испуњава следеће минималне услове, и то:

1.      превозник мора поседовати лиценцу за превоз и извод лиценце за превоз за аутобусе, издату од стране Министарства надлежног за послове саобраћаја, у складу са прописом који уређује превоз путника у друмском саобраћају;

2.      да располаже са најмање 6 (шест) аутобуса, који су технички исправни, што се доказује Потврдом о обављеном техничком прегледу која није старија од 30 дана;

3.      Аутобуси морају бити намењенени превозу путника у градском и приградском саобраћају, капацитета од најмање 40 места;

4.      Аутобуси морају имати исправан уређај за загревање, хлађење и проветравање возила;

5.      Аутобуси морају бити обележени посебним знаком за организовани превоз деце у складу са прописом који уређује изглед и начин постављања посебног знака за обележавање возила којима се врши организовани превоз деце;

6.      да располаже неопходним кадровским капацитетом, најмање 8 (осам) запослених возача, који најмање три године поседују возачку дозволу „Д“ категорије;

7.      возач који управља аутобусом којим се врши превоз деце мора поседовати одговарајућу квалификациону картицу возачаиливозачку дозволу са уписаним кодом „95“ или сертификат о стручној компетентности за обављање послова професионалног возача;

8.      возач који управља аутобусом којим се врши превоз деце мора бити психофизички способан за безбедно управљање возилом и мора поседовати лекарско уверење о здравственој способности за управљање моторним возилом;

9.      превозник са возачем мора имати важећи уговор о раду, односно други уговор у складу са законом којим се уређују права, обавезе и одговорности из радног односа, односно по основу рада;

10  да поштује наредбе Штаба за ванредне ситуације општине Врњачка Бања (тренутно важећа наредба: У јавном превозу (градски, међуградски и други организовани превоз) обавезно је ношење заштитне маске и/или и визира (возачи, редари, контролори и путници) уз редовно проветравање и дезинфекцију возила. Лицима без заштитне маске забрањује се улаз у возило јавног превоза или организованог превоза. Број и распоред путника у возилу треба да је такав да омогућава прописану удаљеност међу њима најмање један метар).

**Линије и поласци за ПРЕВОЗ УЧЕНИКА** За време Covid 19

|  |  |  |  |  |  |  |  |
| --- | --- | --- | --- | --- | --- | --- | --- |
| **Редни**  **број** | **ШКОЛА** | **ЛИНИЈА** | **РЕД**  **ВОЖЊЕ** | **Број**  **полазака**  **(кругова)** | **Дужина**  **линије** | **Број**  **аутобуса** | **Укупна**  **дневна**  **километража** |
| 1 | ОШ“Попински борци“  Врњачка Бања | Врњачка Бања – Метинске ливаде – Липова – Клобук – ОШ“Попински борци“ – Пахуљица – Руђинци – ОШ“Попински борци“ Пискавац | 07:45почетак наставе (долазак у школу)  11:05почетак наставе (долазак у школу)  11:40 крај наставе (повратак из школе)  13:30крај наставе (повратак из школе) | 4 | 19.0 | 2 | 76 |
| 2 | ОШ“Младост“  Врњци | Врњци – Попинска река – Штулац школа - Врњци школа – Нови мост – Врњци школа | 07:45 почетак наставе (долазак у школу)  10:45 почетак наставе (долазак у школу)  11:25 крај наставе (повратак из школе)  12:35 крај наставе (повратак из школе) | 4 | 18.5 | 1 | 74 |
| 3 | ОШ“Бранко Радичевић“  Вранеши | **Грачац:**  Доњи Грачац – Главица – Грачац црква – Ћилерџићи – Отроци школа – Брекиња – ОШ“ Бранко Радичевић“ Грачац – Доњи Грачац | 07:30 почетак наставе (долазак у школу)  10:45 почетак наставе (долазак у школу)  10:45 крај наставе (повратак из школе)  14:15 крај наставе (повратак из школе) | 4 | 18.5 | 1 | 74 |
| **Вранеши:**  Подунавци - Доњи Вранеши – Вранеши школа – Вукушица – Вранеши школа - Подунавци | 07:30 почетак наставе (долазак у школу)  10:45 почетак наставе (долазак у школу)  10:45 крај наставе (повратак из школе)  14:15 крај наставе (повратак из школе) | 4 | 20,5 | 1 | 82 |
| 4 | ОШ“Бане Миленковић“  Ново Село | Ново Село – Рсавци (продавница) – Игралиште Ново Село – Дубрава – Мало Поље – Велико Поље – Грачац (Томинац) – Ново Село (Школа) | **Прве две недеље у месецу :**  08:00 почетак наставе (долазак у школу)  10:45 почетак наставе (долазак у школу)  10:45 крај наставе (повратак из школе)  13:00 почетак наставе (долазак у школу)  13:00 крај наставе (повратак из школе)  16:30 крај наставе (повратак из школе)  **Друге две недeље у месецу:**  08:00 почетак наставе (долазак у школу)  11:30 почетак наставе (долазак у школу)  11:30 крај наставе (повратак из школе)  14:15 почетак наставе (долазак у школу)  14:15 крај наставе (повратак из школе)  16:05 крај наставе (повратак из школе) | 6 | 23.66 | 1 | 142 |
| 5 | Гимназија Врњачка Бања  и  УТШ Врњачка Бања | Врњачка Бања – Клобук – Рсавци – Ново Село – Подунавци – Грачац школа – Брекиње – Вукушица - Вранеши | 07:30 почетак наставе (долазак у школу)  11:40 почетак наставе (долазак у школу)  11:40 крај наставе (повратак из школе)  16:30 крај наставе (повратак из школе) | 4 | 45 | 1 | 180 |

УКУПНА ДНЕВНА КИЛОМЕТРАЖА -**628km**

Напомена: Термни полазака на планираним линијама, односно правцима превоза који су дати у табели односе се на превоз ученика у условима Covid-а 19. Наручилац задржава могућност измене термина полазака на планираним линијама, а у складу са мерама које је усвојила Влада РС по препорукама Кризног штаба против ковида 19.